Ռու ՄաքՔլենահեն

**Ռու ՄաքՔլենահեն**  ( ; ), ամերիկացի դերասանուհի, Էմմի մրցանակի դափնեկիր

## Կենսագրություն
Էդդի-Ռու ՄաքՔլենահենը ծնվել է Օկլահոմայում՝ իռլանդական և շոկտաու արմատներով ընտանիքում։  Նա իր դերասանական դեբյուտը կատարել է 1957 թվականին թատերական բեմում՝  Փենսիլվանիայի քաղաքային թատրոններից մեկում։ Այդ նույն թվականից սկսել է հանդես գալ Նյու Յորքի թատերական բեմերում, բայց Բրոդվեյում իր նորամուտը կատարել է միայն 1969 թվականին։ Դերասանուհին առաջին հերթին ճանաչում ու համբավ է ձեռք բերել 1970 թվականին եթեր հեռարձակված *«Մի ուրիշ աշխարհ»* սերիալում կատարած Քերոլայն Ջոնսի դերով։ 1970- ից 1978 թվականներին ՄաքՔլենահենը մարմնավորել է Վիվիան Հարմոնին *Maude* հեռուստասերիալում։

Դերասանուհու մասնագիտական ամենամեծ հաջողությունը համարվում է Golden Girls » / Ոսկե աղջիկներ հանրահայտ սիթկոմի հերոսուհու՝  Բլանշ Դևերոյի դերի տպավորիչ կատարումը։ Ռու ՄաքՔլենահենը այդ սերիալում խաղացել է 1985 -ից 1992 թվականներին՝ 1987 թվականին շահելով «Էմմի» մրցանակ *Կատակերգական սերիալում լավագույն դերասանուհի* անվանակարգում։

Կենդանիների իրավունքների պաշտպան և բուսակեր լինելով՝ ՄաքՔլենահենը դարձավ առաջին հայտնիներից մեկը, ով աջակցեց «Մարդիկ՝ հանուն կենդանիների հետ էթիկական վերաբերմունքի» կազմակերպությանը (PETA)։ Լինելով նաև դեմոկրատ՝ 2003 թվականի դեկտեմբերին նա ԱՄՆ նախագահի թեկնածու Ջոն Քերիին ուղղած նամակում գրեց, որ  փասիանի որսորդությամբ վերջինիս զբաղվելը պատճառ է դարձել իր՝ դերասանուհու հարգանքն ու ձայնը կորցնելուն։ 2007 թվականին Ռուն հրատարակեց իր ինքնակենսագրությունը՝ *«Իմ առաջին հինգ ամուսինները... և նրանք, ովքեր կողքովս անցան»* վերնագրով։

1997 թվականին Ռու ՄաքՔլենահենի մոտ կրծքագեղձի քաղցկեղ ախտորոշվեց, որը հաջողությամբ բուժվեց բժիշկների ժամանակին կատարած միջամտության շնորհիվ։ 2009 թվականի վերջին դերասանուհին սկսել է սրտի հետ կապված խնդիրներ ունենալ։ Նույն թվականի նոյեմբերին նա հոսպիտալացվել է և ենթարկվել կորոնար շունտավորման, իսկ մի քանի ամիս անց ինսուլտ է տարել։

Ռու ՄաքՔլենահենը մահացել է 2010 թվականի հունիսի 3-ին՝ 76 տարեկան հասակում, Նյու Յորքի պրեսբիթերյան հիվանդանոցում՝ երկրորդ ինսուլտից և ուղեղում արյան զեղումից հետո։

## Մրցանակներ
* Էմմի 1987 - կատակերգական սերիալի լավագույն դերասանուհի ( «Ոսկե աղջիկները» )

## Ծանոթագրություններ

## Արտաքին հղումներ
* 
* 
* 
* 
* The Official Rue McClanahan Memorial Page on Facebook
* McCLANAHAN, EDDI RUE (1934–2010) in the Encyclopedia of Oklahoma History and Culture

Կատեգորիա:1934 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:2010 մահեր
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կին գրողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Կաթվածից մահացածներ
Կատեգորիա:Հունիսի 3 մահեր
Կատեգորիա:Նյու Յորք քաղաքում մահացածներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Վիքիպեդիա:Վիքիդատայի հայերեն չթարգմանված տարրեր պարունակող հոդվածներ
Կատեգորիա:Փետրվարի 21 ծնունդներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ